সাক্ষাৎকারটি ছাপার উপযোগী করার জন্যে প্রয়োজনীয় সম্পাদনা করতে গিয়ে কোনো কোনো অংশ বাদ দিতে হয়েছে। আবার জবাবের অসম্পূর্ণ বাক্য পুনর্গঠিত কিংবা প্রশ্নের সঙ্গে সংগতিহীন জবাবের কারণে প্রশ্নের ধরনও পালটাতে হয়েছে। সেইসঙ্গে পুনরুক্তি বা অপ্রয়োজনীয় বক্তব্যও বর্জন করতে হয়েছে – এমনকি কিছু ব্যক্তিগত স্পর্শকাতর বিষয়ও। স্মৃতিভ্রমের কারণে কিছু তথ্যভ্রান্তি ঘটেছে, সেগুলো যথাসম্ভব সংশোধনের চেষ্টা করা হয়েছে! কখনো আবার কথার খেই ধরিয়ে দিতে হয়েছে।